open-index/open-wikipedia-markdown huggingface dataset:
Σώσος Ταυρομένεος

Ο **Σώσος** , πιθανότατα γιος του Ταυρομένεος όπως δείχνει το όνομα του, ήταν από την αρχαία Δύμη επαναστάτης κατά τον 1ο π.Χ. αιώνα. Ότι είναι γνωστό για τον Σώσο είναι από επιγραφή που έχει ανεβρεθεί το 1797 και αναφέρεται στην τιμωρία του Σώσου και των συνεργατών του αλλά και σε μελέτες σύγχρονων αρχαιολόγων. 

Την εποχή του Σώσου η Δύμη ανήκε στη Ρωμαϊκή αυτοκρατορία και εγκαταστάθηκαν εκεί Ρωμαίοι άποικοι, την εξουσία στην πόλη ασκούσαν οι πλούσιοι. Ο Σώσος με την βοήθεια των Τιμόθεου του Νικίου και του Φορμίσκου του Ερεχθέος ξεσήκωσαν τα λαϊκά στρώματα που δεινοπαθούσαν από τους πλούσιους και κατέλαβαν την εξουσία με επανάσταση. Επίσης οι επαναστάτες κατέστρεψαν τους καταλόγους με τα χρέη των πολιτών που φυλάσσονταν στο αρχείο της πόλης. Ο Σώσος μαζί με τον Τιμόθεο κατάργησαν τους νόμους γράφοντας και επιβάλλοντας νέους πιο δημοκρατικούς για τον λαό. 

Ο Ρωμαϊκός στρατός επιτέθηκε και ανακατέλαβε την πόλη ενώ εποικίστηκε εκ νέου με Ρωμαίους αποίκους αφού πολλοί κάτοικοι της την εγκατέλειψαν. Ο ανθύπατος της Πάτρας Κόιντος Φάβιος Κόιντου Μάξιμος κατέπνιξε τους επαναστάτες, όπως αναφέρεται, και καταδίκασε τον Σώσο και τους συνεργάτες του σε θάνατο .

## Πηγές
* Κώστα Τριανταφύλλου, *Ιστορικόν Λεξικόν των Πατρών*, τόμος Β', εκδόσεις Πέτρου Κούλη, Πάτρα 1995, λήμμα Σώσος Ταυρομένεος σελίδα 2021

Κατηγορία:Αρχαίοι Αχαιοί
Απόστολος Κουνούπης

Ο **Απόστολος Κουνούπης** (20 Οκτωβρίου 1904 - 20 Φεβρουαρίου 1984) ήταν Έλληνας γιατρός και βουλευτής προσκείμενος στην ΕΠΕΚ.  Χρημάτισε δήμαρχος Λαμιέων δύο φορές.

## Βιογραφία
Γεννήθηκε στους Δελφούς, γιος του Νικολάου Κουνούπη. Ανέπτυξε αντιστασιακή δράση, υπηρετώντας στον ΕΛΑΣ μαζί με τον Άρη Βελουχιώτη έχοντας το βαθμό του λοχαγού. Ήταν γιατρός δερματολόγος.

Κατήλθε υποψήφιος στις εκλογές του 1946 στην περιφέρεια Φθιωτιδοφωκίδος με τον Συνδυασμό Εθνικής Πολιτικής Ενώσεως (Κόμμα Βενιζελικών Φιλελευθέρων) και πήρε 539 ψήφους. Στις εκλογές του 1951 και του 1952 κατάφερε να εκλεγεί βουλευτής με την ΕΠΕΚ.

Το 1964 ανέλαβε δήμαρχος Λαμιέων και παύθηκε από τη χούντα των Συνταγματαρχών το 1967. Επανήλθε στο αξίωμα του δημάρχου, έπειτα από τις εκλογές το Μάρτιο του 1975 και υπηρέτησε έως το 1979.

Κηδεύτηκε στη Λαμία στις 21 Φεβρουαρίου 1984.

Ο γιος του, ο δικηγόρος (στην Αθήνα) Γιάννης Κουνούπης, πολιτεύτηκε με το ΠΑΣΟΚ χωρίς να καταφέρει να εκλεγεί βουλευτής.

## Πηγές
*Βιογραφία fokidanet.com


Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές Φθιώτιδας
Κατηγορία:Βουλευτές Φθιωτιδοφωκίδας
Κατηγορία:Δήμαρχοι Λαμιέων
Κατηγορία:Έλληνες δερματολόγοι
Γεώργιος Πωπ

Ο **Γεώργιος Πωπ** (1872 – 1946) ήταν Έλληνας δημοσιογράφος, πολιτικός και νομικός. Έχει συνδέσει το όνομά του με την εφημερίδα Αθήναι, μια από τις σημαντικότερες εφημερίδες των αρχών του 20ου αιώνα, της οποίας υπήρξε ιδρυτής, εκδότης και διευθυντής της από το 1902 ως το 1924.  

Παράλληλα, ασχολήθηκε και με την πολιτική σαν ανεξάρτητος βουλευτής της εκλογικής περιφέρειας των Νέων Ψαρών. Έγινε υπουργός Παιδείας και Εκκλησιαστικών για σύντομο χρονικό διάστημα (περίπου 30 ημέρες) στην κυβέρνηση του Αθανάσιου Ευταξία. 

## Βιογραφικά στοιχεία

Γεννήθηκε στη Σάμο και ήταν γιος του λογοτέχνη Κωνσταντίνου Πωπ. Μητέρα του ήταν η Πηνελόπη Μπουρέκα, κόρη ψαριανού πλοιοκτήτη και εξαδέλφη του Κωνσταντίνου Κανάρη. Ο Γεώργιος Πωπ, που καταγόταν από ισχυρή οικογένεια εμπόρων στην Τρανσυλβανία και στη Βιέννη, ήταν εγγονός του Ζηνοβίου Πωπ, τραπεζίτη, επιχειρηματία, εμπόρου και λογίου στη Βιέννη, καθώς και δισέγγονος του Χατζή Κωσταντίνου Πωπ, ιδρυτή του ομώνυμου σημαντικού εμπορικού οίκου στην Τρανσυλβανία.

Ακολούθησε νομικές σπουδές, αλλά επιδόθηκε περισσότερο στη δημοσιογραφία. Άρχισε να εργάζεται στον αθηναϊκό Τύπο και σύντομα έγινε αρχισυντάκτης των εφημερίδων "Καιροί" και "Ακρόπολις" και συνεργάστηκε με την εφημερίδα "Άστυ". Το 1902 εξέδωσε την εφημερίδα "Αθήναι" σε μεγάλο σχήμα με τιμή 10 λεπτών. Ήταν παντρεμένος με την Χριστίνα Δημητρίου Κορομηλά με την οποία απέκτησε τρία παιδιά, τον Κωνσταντίνο, την Ευφροσύνη και τον Αλέξανδρο.

Έγραψε ποιήματα με σατιρικό ύφος, χρονογραφήματα και θεατρικά έργα. Πέθανε στην Αθήνα και το όνομά του φέρουν οδοί. Το αρχείο του δωρήθηκε από τους απογόνους του στην ΕΣΗΕΑ.

## Πολιτική καριέρα
Ο Πωπ κατήλθε στον πολιτικό στίβο στις αρχές του 20ού αιώνα και αρχικά πολιτεύτηκε με το βενιζελικό κόμμα. Αργότερα (μετά το 1910) συντάχθηκε με τους αντιβενιζελικούς. Κέρδισε πέντε εκλογικές αναμετρήσεις στην περιφέρεια των Νέων Ψαρών, στην Ερέτρια. Αν και εκλεγμένος με τον αντιβενιζελικό συνασπισμό, το 1917 τάχθηκε υπέρ της αβασίλευτης δημοκρτίας. Χρημάτισε επίσης υπουργός Παιδείας και Θρησκευμάτων στην κυβέρνηση του δικτάτορα Θεόδωρου Πάγκαλου και του Αθανάσιου Ευταξία από τις 19 Ιουλίου έως τις 22 Αυγούστου 1926.

Μετά την πτώση της κυβέρνησης ασχολήθηκε με τη δικηγορία.

## Εξωτερικοί σύνδεσμοι
*Πανδέκτης

## Παραπομπές


Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Βουλευτές Νέων Ψαρών
Κανάλα Κύθνου

Η **Κανάλα** είναι παραθαλάσσιος οικισμός στην Κύθνο των Κυκλάδων. Σύμφωνα με την απογραφή του 2011, ο πληθυσμός της ανέρχεται στους 24 κατοίκους.

## Γενικά στοιχεία
Η Κανάλα βρίσκεται στη νοτιοανατολική πλευρά του νησιού. Απέχει 12 χιλιόμετρα από το λιμάνι του Μέριχα, 10 χλμ από τη Χώρα και 5 χλμ από τη Δρυοπίδα. Είναι κτισμένη πάνω σε ακρωτήριο, ανάμεσα στις διαδοχικές παραλίες Αντώνηδες,  Αμμουδάκι και Μεγάλη Άμμος και διαθέτει το μοναδικό πευκόδασος του νησιού. Το όνομά της οφείλεται στην εικόνα και την ομώνυμη εκκλησία της Παναγίας Κανάλας.

Ως οικισμός καταγράφεται για πρώτη φορά στην απογραφή του 1961 με έξι κατοίκους. Διοικητικά υπαγόταν μέχρι το 1997 στην κοινότητα Δρυοπίδος, ενώ έκτοτε ανήκει στον δήμο Κύθνου.

## Παναγία Κανάλα

Ο σημερινός ναός της Παναγιάς Κανάλας κτίστηκε το 1869 στη θέση παλαιότερου. Αποτελεί χώρο θρησκευτικού προσκυνήματος, καθώς εκεί φυλάσσεται η ομώνυμη εικόνα της Παναγίας, η οποία τιμάται από την Ορθόδοξη Εκκλησία ως θαυματουργή. Σύμφωνα με την παράδοση βρέθηκε από ντόπιους ψαράδες στο στενό (κανάλι) ανάμεσα στην Κύθνο και τη Σέριφο, ενώ αναφέρεται ως έργο του αγιογράφου Εμμανουήλ Σκορδίλη.

Κάθε Δεκαπενταύγουστο στον οικισμό πραγματοποιούνται εορτασμοί που περιλαμβάνουν περιφορά της εικόνας, αναπαράσταση της εύρεσής της και μεγάλο πανηγύρι. Πανηγύρι διεξάγεται και στις 8 Σεπτεμβρίου.

## Απογραφές πληθυσμού

## Παραπομπές


Κατηγορία:Χωριά της Κύθνου
Στερεό εκ περιστροφής

Στην στερεομετρία, **στερεό εκ περιστροφής** είναι ένα στερεό που προκύπτει από την περιστροφή ενός επίπεδου σχήματος γύρω από μία ευθεία.  Η ευθεία αυτή ονομάζεται και άξονας.

## Ειδικές περιπτώσεις

Πολλά από τα κοινά στερεά είναι στερεά που προκύπτουν από την περιστροφή γεωμετρικών σχημάτων. Για παράδειγμα,
* η σφαίρα προκύπτει από την περιστροφή ενός ημικυκλίου γύρω από την διάμετρό του,
* ο κύλινδρος προκύπτει από την περιστροφή ενός ορθογωνίου παραλληλογράμμου γύρω από μία από τις πλευρές του,
* ο κώνος προκύπτει από την περιστροφή ενός ορθογωνίου τριγώνου γύρω από μία από τις κάθετες πλευρές του,
* o κόλουρος κώνος προκύτπτει από την περιστροφή ενος ορθογώνιου τραπεζίου, γύρω από την μη-παράλληλη πλευρά που είναι κάθετη στις βάσεις, και
* ο τόρος προκύπτει από την περιστροφή ενός κύκλου γύρω από μία ευθεία.

## Ιδιότητες

* Το κέντρο βάρους του στερεού βρίσκεται πάνω στον άξονα περιστροφής. 
* Κάθε επίπεδο που διέρχεται από τον άξονα περιστροφής είναι επίπεδο συμμετρίας του σχήματος.

## Εμβαδόν επιφάνειας

(**[[Θεώρημα κέντρου βάρους του Πάππου|Θεώρημα Πάππου]]**) Αν \ell είναι η περίμετρος του σχήματος που περιστρέφεται, τότε το στερεό έχει εμβαδόν επιφάνειας ίσο με
:{\rm E} = \ell \cdot (2\pi d),
όπου d η απόσταση του κέντρου βάρους της περιφέρειας του σχήματος που περιστρέφεται από τον άξονα περιστροφής.

## Όγκος
(**[[Θεώρημα κέντρου βάρους του Πάππου|Θεώρημα Πάππου]]**) Αν \rm E το εμβαδόν του σχήματος που περιστρέφεται, τότε το στερεό έχει όγκο ίσο με
:{\rm V} = {\rm E} \cdot (2\pi d),
όπου d η απόσταση του κέντρου βάρους του σχήματος (όχι μόνο της περιφέρειάς του) που περιστρέφεται από τον άξονα περιστροφής.

## Παραμετρικές συντεταγμένες
Όλα τα τρισδιάστατα στερεά και επιφάνειες που παράγονται από περιστροφή δισδιάστατης συνάρτησης μπορούν να διατυπωθούν αλγεβρικά στο παραμετρικό σύστημα συντεταγμένων.

Έστω  η  δισδιάστατη καμπύλη με παραμετρική μορφή (x(t), y(t)) για την παράμετρο t \in [a, b]. Τότε η περιστροφή της καμπύλης γύρω από τον άξονα x έχει παραμετρική εξίσωση 
:x(u,v)=x(u) 
:y(u,v)=y(u) \cdot \cos(v)
:z(u,v)=y(u) \cdot \sin(v)
για κάθε u \in [a, b] και v \in [0, 2\pi). Διαισθητικά η παράμετρος v είναι η γωνία περιστροφής γύρω από τον άξονα, και οι όροι y(u, v) και z(u, v) είναι τέτοιοι ώστε y(u, v)^2 + z(u, v)^2 = y(u)>

Με  παρόμοιο τρόπο  παράγονται  συναρτήσεις  στερεών από  περιστροφή  γύρω από άλλους άξονες η  υπό  δοσμένη γωνία.

### Παράδειγμα

Για παράδειγμα, για την συνάρτηση y = 4 + 2 \sin (x), η περιστροφή της γύρω από τον άξονα των x έχει την παραμετρική μορφή
:x(u,v)=t 
:y(u,v)=(4 + 2 \sin(t)) \cdot \cos(v)
:z(u,v)=(4 + 2 \sin(t)) \cdot \sin(v)
για κάθε t \in \R και v \in [0, 2\pi)
## Παραπομπές


Κατηγορία:Ολοκληρωτικός λογισμός
Κατηγορία:Στερεομετρία
Κωνσταντίνος Κυπριώτης

Ο **Κωνσταντίνος Κυπριώτης** (8 Ιανουαρίου το 1954 - 27 Δεκεμβρίου 1995) ήταν Έλληνας δάσκαλος πολεμικών τεχνών  ο οποίος έγινε παγκοσμίως γνωστός για τα επιτεύγματα του στο Τανγκ Σου Ντο.  Η πρώτη του επαφή με τις πολεμικές τέχνες, ήταν το 1968 σε ηλικία δεκατεσσάρων ετών, σαν μαθητής στη σχολή **Γερμανοκορεάτικος Σύνδεσμος Μοντέρνας Αυτοάμυνας** με εκπαιδευτή τον Μ. Θεοδωρίδη.

Το 1969 συνεχίζει σαν μαθητής στη σχολή Τάε Κβον Ντο με εκπαιδευτή τον Σταμάτη Κάσση, μέχρι το 1972 που αποφοιτά από το εξατάξιο ιδιωτικό γυμνάσιο St. Paul και επιτυγχάνει στις εξετάσεις να εισαχθεί στην Πάντειο. Προτιμά όμως να σπουδάσει στο εξωτερικό και έτσι το 1973 εισάγεται στην νομική σχολή του Πανεπιστημίου Σάλτσμπουργκ της Αυστρίας μέχρι το 1976. Αυτή την περίοδο είναι παράλληλα και μαθητής στη σχολή Τάε Κβον Ντο με εκπαιδευτή τον Μάστερ Kim Kang Un.

Το 1975 γίνεται κάτοχος μαύρης ζώνης στο Τάε Κβον Ντο υπό τον Master Lee Kyong Myong, σχολή Σάλτσμπουργκ της Αυστρίας. Το 1976 αναγκάζεται να διακόψει τις σπουδές του και να επιστρέψει στην Ελλάδα για οικογενειακούς λόγους. Το 1983 έχει την πρώτη επαφή με το Τανγκ Σου Ντο στην Αθήνα με εκπαιδευτή τον Master Kim Hong Lee. Το 1984 συνεχίζει με εκπαιδευτή τον Master Lee Kun Hwa. Το 1985 γίνεται εκπρόσωπος της World Tang Soo Do Assoc. με την καθοδήγηση του Grand Master Shin Jae Chul και παράλληλα κάτοχος μαύρης ζώνης στο Τανγκ Σου Ντο.

Από το 1983 έως το 1986 διατηρούσε σχολή στον Πειραιά. Το 1986 παντρεύεται την Μαρία Σίνη η οποία επίσης ασχολούνταν με το Τανγκ Σου Ντο. Παράλληλα το 1986 γίνεται κάτοχος 2ου νταν στο Τανγκ Σου Ντο και το 1987 δημιουργεί σχολή στον Άγιο Δημήτριο. Το 1989 αποκτά τον βαθμό του 3ου νταν. 

Το 1992 αποχωρεί από την World Tang Soo Do και δημιουργεί την Traditional Tang Soo Do. Την ίδια χρονιά του απονέμεται ο τίτλος του Master - 4ου νταν από τον Κορεάτη Yi Sang Yong Instructor 7ου νταν. 

Και ενώ με το πέρασμα του χρόνου ο Κωνσταντίνος Κυπριώτης αναπτυσσόταν συνεχώς, το Δεκέμβρη του 1995 στις 27 πεθαίνει σε αυτοκινητιστικό δυστύχημα.

## Σημαντικότερες Διακρίσεις
*1988, Παγκόσμιο Πρωτάθλημα WTSDA, Η.Π.Α., Φιλαδέλφεια: 1η Θέση Hyungs
*1988, Ευρωπαϊκό Πρωτάθλημα WTSDA, Αγγλία: 1η Θέση Hyungs
*1989, Ευρωπαϊκό Πρωτάθλημα WTSDA, Ολλανδία: 1η Θέση Hyungs
*1991, Ευρωπαϊκό Πρωτάθλημα WTSDA, Γερμανία: 1η Θέση Hyungs

Κατηγορία:Δάσκαλοι πολεμικών τεχνών
Ιστορία ενός αιχμαλώτου

Η ***Ιστορία ενός αιχμαλώτου*** είναι  αφήγημα-ντοκουμέντο του Στρατή Δούκα. Πρωτοδημοσιεύθηκε το 1929 και ακολούθησε δεύτερη έκδοση το 1936. Είναι μια από τις συντομότερες και πιο δραστικές αφηγήσεις της περιπέτειας όσων δεν μπόρεσαν να διαφύγουν έγκαιρα από τη μικρασιατική ακτή το 1922. Η συγκλονιστική αυτή μαρτυρία από τη Μικρασία, έμεινε στην αφάνεια σχεδόν επί τρεις δεκαετίες για ν’ αναγνωριστεί αργότερα (τρίτη έκδοση 1958, τέταρτη 1962, πέμπτη 1969), ως ένα από τα αριστουργήματα της Γενιάς του  1930.

## Σύνοψη
Η αφήγηση είναι επικεντρωμένη σχεδόν αποκλειστικά στον αγώνα για επιβίωση του αιχμάλωτου Νικόλα Κοζάκογλου (Καζάκογλου στην α΄ έκδοση) που κατόρθωσε να επιζήσει κάτω από οριακές συνθήκες αιχμαλωσίας. Ο συγγραφέας τις καταγράφει άμεσα με τον πιο απλό τρόπο γραφής, χωρίς ανώφελες ωραιολογίες και άσκοπους συναισθηματισμούς, ακριβώς όπως ο ίδιος ο Καζάκογλου του τις αφηγήθηκε το 1925 σε ένα χωριό της Κατερίνης. Έτσι είναι πολύ δύσκολο, αν όχι ακατόρθωτο, να διακρίνει κανείς πού αρχίζει και πού τελειώνει η συμβολή του συγγραφέα. Γεγονός πάντως, είναι ότι το πρόσωπο του αφηγητή δεν προβάλλεται σε κανένα σημείο της αφήγησης· αντίθετα αναδύεται από την ουσία των γεγονότων που αφηγείται, αποκτώντας τις διαστάσεις ενός προσώπου συλλογικού. Ο πόνος και η απόγνωση της αιχμαλωσίας μοιάζει να μην είναι μόνο του αφηγητή αλλά πολλών ανθρώπων μαζί, όλων όσων είχαν την ίδια με αυτόν εμπειρία, τους οποίους εκπροσωπεί σαν ο κορυφαίος του χορού.

## Κειμενικές αλλαγές
Στο κλίμα των πριμιτιβιστικών ενδιαφερόντων της δεκαετίας του 1920 στην Ελλάδα, ο στόχος του Δούκα όταν πρωτοεξέδωσε το βιβλίο ήταν λαογραφικός. Η πρώτη και η δεύτερη έκδοση ήταν αφιερωμένες «στα κοινά μαρτύρια του ελληνικού και τουρκικού λαού». Στις επόμενες εκδόσεις του, το κείμενο της *Ιστορίας* υπέστη αλλαγές  ιδιαίτερα με την τρίτη έκδοση (1958), που το μεταμόρφωσαν ιδεολογικά: οι πατριωτικές αναφορές ενισχύθηκαν και το κείμενο αφιερώθηκε πλέον «στα κοινά μαρτύρια των λαών», αλλαγή που μπορεί να οφείλεται στα γεγονότα της γερμανικής κατοχής και του Ολοκαυτώματος ή στις σοσιαλιστικές ιδέες του Δούκα. Στην πέμπτη έκδοση (1969) το προοίμιο αφαιρέθηκε. Από το 1980 και εξής, η *Ιστορία* καθιερώθηκε ως εθνικό κειμήλιο και, ενώ είχε τυπωθεί μόνο 7 φορές μέχρι τότε, γνώρισε πάνω από 20 ανατυπώσεις ως το 2000.

## Παραπομπές


## Εξωτερικοί σύνδεσμοι
*Ανάλυση έργου
*Το κείμενο
*

Κατηγορία:Νεοελληνική λογοτεχνία
Κατηγορία:Γενιά του '30
Βερισμός

Ο **βερισμός** (ιταλικά *verismo*) είναι καλλιτεχνικό κίνημα το οποίο εκδηλώθηκε στην Ιταλία, στους τομείς της λογοτεχνίας, της μουσικής και των εικαστικών τεχνών.

Στη λογοτεχνία, παρουσιάστηκε στα τέλη του 19ου και στις αρχές του 20ού αιώνα με βασικούς εισηγητές τους συγγραφείς Λουίτζι Καπουάνα, Τζοβάννι Βέργκα και την Γκράτσια Ντελέντα. Οι δύο πρώτοι ήταν από τη Σικελία, ενώ η Ντελέντα από τη Σαρδηνία. Πρόδρομοι του βερισμού ήταν οι Γάλλοι συγγραφείς Ονορέ ντε Μπαλζάκ (εκπρόσωπος του ρεαλισμού) και Εμίλ Ζολά (εκπρόσωπος του νατουραλισμού).

Οι συγγραφείς του κινήματος του βερισμού επεδίωκαν την όσο το δυνατόν πιο πιστή και αντικειμενική περιγραφή της καθημερινότητας και της ψυχολογίας των κατώτερων τάξεων του ιταλικού νότου. Χρησιμοποιούσαν γλώσσα άμεση, λιτή στην αφήγησή τους και πρόσεχαν τις λεπτομέρειες, ενώ έφτιαχναν διαλόγους πολύ ρεαλιστικούς. Η αντικειμενικότητα στην περιγραφή ήταν ο κύριος στόχος των συγγραφέων του βερισμού, σε σημείο ώστε να μην γίνεται καν αισθητή η παρουσία του συγγραφέα μέσα από τις γραμμές του έργου του.

Το έργο με το οποίο πρωτοεμφανίζεται ο βερισμός, είναι η συλλογή διηγημάτων του Λουίτζι Καπουάνα «Πορτρέτα γυναικών» (Profili di donne), η οποία κυκλοφόρησε το 1877.

Οι βεριστές συγγραφείς προέρχονταν κατ' αποκλειστικότητα από τη νότιο Ιταλία. Τη δεκαετία του 1920 η άνοδος του φασισμού έφερε νέα λογοτεχνικά ήθη. Κυριάρχησαν συγγραφείς όπως ο ντ' Ανούντσιο. Το καθεστώς Μουσολίνι δεν ευνοούσε τη ρεαλιστική αναπαράσταση της πραγματικότητας από τους βεριστές, οι οποίοι εξαφανίστηκαν από το λογοτεχνικό προσκήνιο. Αλλά ο βερισμός έκανε θριαμβευτική επάνοδο στη λογοτεχνική και γενικότερα στην καλλιτεχνική ζωή της Ιταλίας μετά τον Β΄ Παγκόσμιο Πόλεμο μέσω του νεορεαλισμού.

Ο βερισμός είναι κάτι αντίστοιχο με την ηθογραφία στην νεοελληνική λογοτεχνία. Και οι δύο αυτές τάσεις εμφανίστηκαν προς το τέλος του 19ου αιώνα, ενώ στηρίζονταν σε εθνοκεντρικές ιδεολογικές αρχές.

Στη μουσική (και για την ακρίβεια στην όπερα) ο βερισμός εκπροσωπείται από συνθέτες όπως ο Πιέτρο Μασκάνι και ο Ρουτζέρο Λεονκαβάλο. Το πρώτο έργο, αντιπροσωπευτικό του κινήματος, ήταν η όπερα «Καβαλερία Ρουστικάνα» του Μασκάνι, που παρουσιάστηκε το 1890. Αλλά ο κορυφαίος του βερισμού ήταν ο Τζιάκομο Πουτσίνι με τις όπερες «Λα Μποέμ», «Τόσκα», «Μαντάμα Μπατερφλάι».

Ο βερισμός στην όπερα εστιάζει στη ρεαλιστική παρουσίαση της καθημερινότητας και στα πάθη των απλών ανθρώπων, έχει στόχο ένα ευρύτερο κοινό και αποτελεί κατά κάποιον τρόπο απάντηση στον ιδεαλισμό του Βάγκνερ. Σημειωτέον ότι και ο Κερκυραίος συνθέτης Σπύρος Σαμάρας ανήκε στο κίνημα του βερισμού.

## Δείτε επίσης
* Ρεαλισμός
* Νατουραλισμός

## Πηγές
* *Λεξικό Νεοελληνικής Λογοτεχνίας* (εκδόσεις Πατάκη)
* *Encyclopedia Britannica* 2009
* Εγκυκλοπαίδεια *Πάπυρος Λαρούς Μπριτάννικα*, τόμ. 14, σελ. 100

Κατηγορία:Καλλιτεχνικά ρεύματα
Κατηγορία:Νατουραλισμός
Κατηγορία:Ρεαλισμός (λογοτεχνία)
Δόβηρος

Η **Δόβηρος** (λατινικά: *Doberus*) ήταν αρχαία πόλη της ιστορικής περιοχής της Παιονίας. Σύμφωνα με τον Στέφανο τον Βυζάντιο, αναφέρεται με την ονομασία *Δήβορος* και από άλλους αρχαίους συγγραφείς ως *Διάβορος* και *Δούβηρος*.

## Ιστορικά στοιχεία
Η πρώτη γραπτή αναφορά της ύπαρξης της πόλης γίνεται από τον Θουκυδίδη που αναφέρει ότι την κατέκτησε ο βασιλιάς της Θράκης Σιτάλκης το 429 π.Χ. Αναφέρει ακόμη ότι ο στρατός του Σιτάλκη, στην πορεία του προς την Μακεδονία και την Δόβηρο, πέρασε από την οροσειρά της Κερκίνης, που βρίσκονταν ανάμεσα από τους Σίντιους και τους Παίονες. Η ακριβή της θέση παραμένει άγνωστη αλλά μπορεί να εντοπιστεί ανάμεσα στις αρχαίες πόλεις Ιδομένη και Αστραίο της Παιονίας *(εντοπίζεται από πολλούς κοντά στη [[Στρώμνιτσα]])*, στα δυτικά του όρους Κερκίνη με άμεση φυσική πρόσβαση στην Κάτω Μακεδονία και σε κοντινή απόσταση από την κοιλάδα του μέσου ρου του Αξιού ποταμού.

Στην ελληνιστική περίοδο, ήταν πόλη του Μακεδονικού Βασιλείου και της ρωμαϊκής επαρχίας της Μακεδονίας. Μετά την λεηλασία της από τους Γότθους το 268, η Δόβηρος γίνεται έδρα επισκόπου. Στην ύστερη αρχαιότητα, τα ίχνη της πόλης χάνονται και αναφέρεται απλώς ως έδρα τιτουλάριου επισκόπου.

## Παραπομπές


Κατηγορία:Αρχαία Δόβηρος
Κατηγορία:Πόλεις της αρχαίας Μακεδονίας
Λαγόμορφα

Τα **λαγόμορφα** είναι τάξη θηλαστικών που είναι γνωστά και ως Διπλόδοντα. Κάποτε θεωρούνταν τρωκτικά, καθώς έμοιαζαν αρκετά με αυτά. Λαγόμορφα είναι οι λαγοί και τα κουνέλια, καθώς και οι σφυριχτές, που ανήκουν όμως σε άλλη οικογένεια.

## Περιγραφή

Βασικό χαρακτηριστικό αυτών των ζώων είναι τα δύο ζεύγη κοπτήρων που είναι τοποθετημένα το ένα μπροστά στο άλλο στην άνω γνάθο, μεγαλώνουν διαρκώς και είναι εσωτερικά επενδεδυμένα με σμάλτο. Στην τάξη αυτή ανήκουν είδη μήκους 12 - 75 εκατοστών, με πολύ κοντή ή και καθόλου ουρά και μαλακό τρίχωμα, το οποίο, σε ορισμένες περιπτώσεις, υφίσταται αλλαγή (στην περίπτωση του αλπικού λαγού, για παράδειγμα). Είναι όλα φυτοφάγα. Γεννούν πολλά μικρά και αρκετές φορές ετησίως. Ορισμένα, όπως το άγριο κουνέλι, είναι κοινωνικά (για τον λόγο αυτό, επειδή έχουν διατηρήσει τα ίδια ένστικτα, και τα κατοικίδια κουνέλια αισθάνονται καλύτερα όταν είναι αρκετά μαζί), ενώ άλλα, όπως ο λαγός, ζουν μοναχικά. Συναντώνται σε όλο τον κόσμο, εκτός από ορισμένα νησιωτικά συμπλέγματα.

## Πηγές
1. Ζωικό βασίλειο (τόμος 1) σσ.114.
Όνειρο στο κύμα

Το **«Όνειρο στο κύμα»** είναι διήγημα του Αλέξανδρου Παπαδιαμάντη, που δημοσιεύθηκε για πρώτη φορά στο περιοδικό Παναθήναια, τον Οκτώβριο του 1900. Σε βιβλίο κυκλοφόρησε το 1912, στη συλλογή διηγημάτων «Η φόνισσα», από τις εκδόσεις Φέξη. Θεωρείται ότι ανήκει στην δεύτερη περίοδο (1899-1910) της συγγραφικής πορείας του Παπαδιαμάντη, δηλαδή στη μη ηθογραφική περίοδο που χαρακτηρίζεται από κριτικότερη ρεαλιστική ματιά.

## Παραπομπές


## Εξωτερικοί σύνδεσμοι
* Όνειρο στο κύμα (το πλήρες κείμενο)

Κατηγορία:Διηγήματα του Αλέξανδρου Παπαδιαμάντη
Δημοτικό Στάδιο Κέρκυρας

Το **Δημοτικό Στάδιο Κέρκυρας** είναι γήπεδο ποδοσφαίρου στην Κέρκυρα και αποτελεί την αγωνιστική έδρα του Α.Ο. Κέρκυρα. Το γήπεδο είναι μέρος του Εθνικού Αθλητικού Κέντρου (Ε.Α.Κ.) του νησιού και αποτελείται από 2 εξέδρες, ενώ υπάρχουν σχέδια για κατασκευή πετάλου στο βόρειο μέρος του γηπέδου. Η χωρητικότητα του ανέρχεται σε 3.000 θέσεις.

## Ιστορία
Το στάδιο χτίστηκε το 1961. Το 1983 για πρώτη φορά τοποθετήθηκε φυσικός χλοοτάπητας στο γήπεδο. Το 2003 προστέθηκαν οι προβολείς, το 2005 τοποθετήθηκαν πλαστικά καθίσματα σε όλο το γήπεδο και το 2007 οικοδομήθηκε το σκέπαστρο της κύριας εξέδρας.

Το ρεκόρ προσέλευσης θεατών του γηπέδου έγινε στις 5 Οκτωβρίου του 1969 σε αγώνα ανάμεσα στον Α.Ο. Κέρκυρα και στον Π.Α.Σ. Γιάννινα για τον Α΄ Όμιλο της Β΄ Εθνικής της περιόδου 1969-70, που παρακολούθησαν συνολικά 5.649 φίλαθλοι.

## Παραπομπές


Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στην Κέρκυρα
Κατηγορία:Στάδια πολλαπλών χρήσεων στην Ελλάδα
Η ζωή εν τάφω (αποσαφήνιση)

Όταν αναφερόμαστε στη φράση «**Η ζωή εν τάφω**» μπορεί» να εννοούμε:
*Η ζωή εν τάφω (εγκώμιο), εγκώμιο της Μεγάλης Παρασκευής.
*Η ζωή εν τάφω (μυθιστόρημα), μυθιστόρημα του Στρατή Μυριβήλη.
*Η ζωή εν τάφω (τηλεοπτική σειρά), τηλεοπτική σειρά βασισμένη στο μυθιστόρημα του Στρατή Μυριβήλη.
Μπούτρος Γκάλι

Ο **Μπούτρος Γκάλι** (1846 - 21 Φεβρουαρίου 1910) ήταν Αιγύπτιος πολιτικός, πρωθυπουργός της Αιγύπτου την περίοδο 1908 - 1910.

## Βιογραφικά στοιχεία
Τον Νοέμβριο του 1908 διορίστηκε πρωθυπουργός, θέση στην οποία παρέμεινε μέχρι και την ημερομηνία θανάτου του στις 21 Φεβρουαρίου 1910. Μια ημέρα νωρίτερα είχε δεχθεί δολοφονική επίθεση από έναν νεαρό φαρμακοποιό, από τα τραύματα της οποίας τελικώς υπέκυψε. Μετά την δολοφονία του η πολιτική ζωή της Αιγύπτου εισήλθε σε έναν νέο κύκλο αίματος καθώς ακολούθησαν και άλλες δολοφονίες πολιτικών προσώπων.

Εγγονός του είναι ο Μπούτρος Μπούτρος - Γκάλι.

## Παραπομπές


## Εξωτερικοί σύνδεσμοι
* 

Κατηγορία:Αιγύπτιοι πολιτικοί
Κατηγορία:Αποδέκτες του Τάγματος του Σωτήρος
Κατηγορία:Αιγύπτιοι ελευθεροτέκτονες
Μπούτρος Μπούτρος - Γκάλι

Ο **Μπούτρος Μπούτρος - Γκάλι** (αραβικός: بطرس غالي), (14 Νοεμβρίου 1922 - 16 Φεβρουαρίου 2016) ήταν Αιγύπτιος πολιτικός και διπλωμάτης που την περίοδο 1992 - 1996 διετέλεσε γενικός γραμματέας του ΟΗΕ.

## Βιογραφικά στοιχεία
Γεννήθηκε στο Κάιρο και είναι εγγονός του Μπούτρος Γκάλι. Σπούδασε στο πανεπιστήμιο του Καΐρου και είναι διδάκτωρ διεθνούς δικαίου του Πανεπιστημίου του Παρισιού. Υπήρξε καθηγητής του πανεπιστημίου του Καΐρου ενώ διετέλεσε την περίοδο 1977 - 1992 υπουργός εξωτερικών.

Ανηψιός του είναι ο πρωην υπουργός Γιουσέφ Μπούτρος - Γκάλι.

## Δείτε επίσης
* Δέσμη ιδεών Γκάλι

Κατηγορία:Αιγύπτιοι πολιτικοί
Κατηγορία:Γενικοί Γραμματείς του ΟΗΕ
Κατηγορία:Μεγαλόσταυρος του Τάγματος του Σωτήρος
Γιουσέφ Μπούτρος - Γκάλι

Ο **Γιουσέφ Μπούτρος - Γκάλι** (بطرس بطرس غالي), (1952) είναι Αιγύπτιος πολιτικός που την περίοδο 2004 - 2011 διετέλεσε υπουργός οικονομικών.

## Βιογραφικά στοιχεία

Γεννήθηκε στο Κάιρο και είναι ανιψιός του Μπούτρος Μπούτρος - Γκάλι. Σπούδασε οικονομικά στο πανεπιστήμιο του Καΐρου. Το 2004 διορίστηκε υπουργός οικονομικών, θέση στην οποία παρέμεινε μέχρι το 2011. Το ίδιο έτος αυτοεξορίστηκε στο Λονδίνο, όπου και κατοικεί.

Έχει κατηγορηθεί για διάφορες υποθέσεις διαφθοράς. Μετά την φυγή του στο εξωτερικό καταδικάστηκε ερήμην σε τριάντα χρόνια φυλάκιση. Τον Απρίλιο του 2014 συνελήφθη στο Παρίσι αλλά αφέθηκε ελεύθερος λίγες ώρες αργότερα καθώς η Αγγλία τον έχει αναγνωρίσει ως πολιτικό πρόσφυγα.

Ήταν παντρεμένος και έχει παιδιά.

## Πηγές


## Εξωτερικοί σύνδεσμοι
* 

Κατηγορία:Αιγύπτιοι πολιτικοί
Πρωτάθλημα Ελλάδας πετοσφαίρισης κορασίδων

Το **πρωτάθλημα Ελλάδας πετοσφαίρισης κορασίδων**, διεξάγεται κάθε χρόνο από την Ελληνική Ομοσπονδία Πετοσφαίρισης. Διεξήχθη για πρώτη φορά τη σαιζόν 1983-1984 με πρωταθλήτρια την Αγία Παρασκευή. Τους περισσότερους τίτλους (6) έχει κατακτήσει η Ε.Α. Λάρισας. Πρωταθλήτρια ομάδα για το 2025 είναι ο Ολυμπιακός. 

## Τρόπος διεξαγωγής
Οι ομάδες κορασίδων αγωνίζονται στα πρωταθλήματα των:
*Ένωση Σωματείων Πετοσφαίρισης Αθήνας-Ανατολικής Αττικής (ΕΣΠΑΑΑ) 
*Ένωση Σωματείων Πετοσφαίρισης Δυτικής Αττικής (ΕΣΠΕΔΑ) 
*Ένωση Σωματείων Πετοσφαίρισης Θεσσαλονίκης, (ΕΠΕΣ Θεσσαλονίκης) 
*Ένωση Σωματείων Πετοσφαίρισης Θράκης/Ανατολικής Μακεδονίας (ΕΣΠΕ Θράκης/Ανατολικής Μακεδονίας) 
*Ένωση Σωματείων Πετοσφαίρισης Μακεδονίας (ΕΣΠΕ Μακεδονίας)
*Ένωση Σωματείων Πετοσφαίρισης Δυτικής Ελλάδας (ΕΣΠΕ Δυτικής Ελλάδας) 
*Ένωση Σωματείων Πετοσφαίρισης Κεντρικής Ελλάδας (ΕΣΠΕ Κεντρικής Ελλάδας)
*Ένωση Σωματείων Πετοσφαίρισης Πελοποννήσου (ΕΣΠΕ Πελοποννήσου) 
*Ένωση Σωματείων Πετοσφαίρισης Κρήτης (ΕΣΠΕ Κρήτης)
*Ζ’ Περιφέρειας. 

Οι πρωταθλήτριες ή και οι δευτεραθλήτριες ομάδες των ενώσεων αυτών αγωνίζονται μεταξύ τους στη Β' φάση του πρωταθλήματος. Στην προημιτελική φάση συμμετέχουν 16 ομάδες σε 4 ομίλους. Στους ομίλους Α και Β καθώς και στους ομίλους Γ και Δ, οι ομάδες θα τοποθετηθούν με κλήρωση, με τον περιορισμό ότι στις περιπτώσεις που προκρίνεται ο 1ος και 2ος από την ίδια Ένωση δεν θα τοποθετούνται στον ίδιο όμιλο. Σε κάθε έναν από τους τέσσερις ομίλους θα διεξαχθεί τουρνουά ενός γύρου (ένας προς όλους) με βαθμολογία και θα προκριθούν στην ημιτελική Φάση οι ομάδες που θα καταλάβουν την 1η και 2η θέση σε κάθε όμιλο. Οι οκτώ ομάδες που προκρίνονται από την προημιτελική φάση σχηματίζουν 4 ζευγάρια. Οι νικητές των αγώνων από κάθε ζευγάρι προκρίνονται στην τελική φάση, όπου αγωνίζονται μεταξύ τους σε τουρνουά ενός γύρου (ένας προς όλους) με βαθμολογία.

## Πρωταθλήτριες

## Σύνολο τίτλων

## Παραπομπές


## Πηγές
*Πρωταθλητές Κορασίδων Επίσημος ιστότοπος ΕΟΠΕ
*Πανελλήνιο Πρωτάθλημα Κορασίδων 2012-Τελικοί 

Κατηγορία:Πετοσφαίριση στην Ελλάδα
Πετοσφαίριση
Κόνραντ Λόρεντς

Ο **Κόνραντ Λόρεντς** (*Konrad Zacharias Lorenz*, 7 Νοεμβρίου 1903 – 27 Φεβρουαρίου 1989) ήταν Αυστριακός ζωολόγος, ηθολόγος και ορνιθολόγος που γεννήθηκε στη Βιέννη και έκανε σημαντκές μελέτες σχετικά με την συμπεριφορά των ζώων. Πραγματοποίησε μεγάλο αριθμό πειραμάτων και παρατηρήσεων για το ένστικτο και την ικανότητα μάθησής τους, καθώς και την ερωτοτροπία, την αναπαραγωγή και τη φροντίδα των μικρών. Η θεωρία, όμως που τον έκανε διάσημο ήταν εκείνη της εγχάραξης (imprinting), δηλαδή η διαδικασία που διενεργείται μόλις λίγες ώρες μετά την γέννηση, μέσω της οποίας ένας νεοσσός νιώθει ενστικτωδώς την έλξη προς την μητέρα του ή το άτομο που θα δει πρώτα μπροστά του. Επιπλέον, μελέτησε την επιθετικότητα ως μέσο που βοηθά στην επιβίωση των ειδών του ζωικού βασιλείου. Το πιο γνωστό του βιβλίο είναι το: «Μιλούσα με τα θηρία, τα ψάρια και τα πουλιά», τίτλος εμπνευσμένος από τον μύθο σύμφωνα με τον οποίο ο βασιλιάς Σολομώντας, με την βοήθεια ενός δαχτυλιδιού, μιλούσε με τα ζώα. Ο Λόρεντς υποστήριζε πως μπορούσε να τους μιλήσει χωρίς να χρειάζεται το δαχτυλίδι. Το 1973 μοιράστηκε με τους συναδέλφους του Καρλ φον Φρις και Νικολάας Τίνμπεργκεν, το βραβείο Νόμπελ Ιατρικής ή Φυσιολογίας.

## Παραπομπές


Κατηγορία:Ζωολόγοι
Κατηγορία:Ορνιθολόγοι
Κατηγορία:Ηθολόγοι
Κατηγορία:Αυστριακοί επιστήμονες
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Αυστριακοί νομπελίστες
Κατηγορία:Απόφοιτοι του Πανεπιστημίου της Βιέννης
Holy Diver - Live

**Holy Diver - Live** είναι ο τίτλος του διπλού, ζωντανά ηχογραφημένου δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Οκτώβριο του 2006 μέσω της δισκογραφικής εταιρείας "Eagle Records".

Στο πρώτο CD της συγκεκριμένης κυκλοφορίας, οι Dio παίζουν όλο το δίσκο "*[[Holy Diver]]*" του 1983, ενώ στο δεύτερο μέρος παίζουν κάποια από τα καλύτερα τραγούδια των υπόλοιπων δίσκων τους, συμπεριλαμβανομένων και μερικών κομματιών τα οποία ηχογράφησε ο Ρόνι Τζέιμς Ντίο με τα συγκροτήματα των Rainbow και των Black Sabbath.

Το συγκεκριμένο άλμπουμ κυκλοφόρησε και σε μορφή DVD, περιέχοντας τον ίδιο αριθμό τραγουδιών, αλλά με διαφορετική σειρά.

## Τραγούδια
***CD 1***
1. **Stand Up and Shout** *(Dio, Bain)* - 4:33
2. **Holy Diver** *(Dio)* - 4:46
3. **Gypsy** *(Dio, Campbell)* - 9:46
4. **Caught in the Middle** *(Dio, Campbell, Appice)* - 4:51
5. **Don't Talk to Strangers** *(Dio)* - 5:11
6. **Straight Through the Heart** *(Dio, Bain)* - 4:37
7. **Invisible** *(Dio, Campbell, Appice)* - 5:17
8. **Rainbow in the Dark** *(Dio, Campbell, Bain, Appice)* - 4:46
9. **Shame on the Night** *(Dio, Campbell, Bain, Appice)* - 16:58

***CD 2***
10. **Tarot Woman** *(Blackmore, Dio)* - 6:53
11. **The Sign of the Southern Cross** *(Dio, Butler, Iommi)* - 3:21
12. **One Night in the City** *(Dio, Campbell, Bain, Appice)* - 6:10
13. **Gates of Babylon** *(Blackmore, Dio)* - 8:23
14. **Heaven and Hell** *(Dio, Butler, Iommi, Ward)* - 11:25
15. **Man on the Silver Mountain** *(Blackmore, Dio)* - 4:14
16. **Long Live Rock and Roll** *(Blackmore, Dio)* - 6:14
15. **We Rock** *(Dio)* - 6:21

## Μέλη των Dio
Η σύνθεση του συγκροτήματος κατά την ηχογράφηση του "***Holy Diver - Live***" είχε την εξής μορφή:

* **[[Ρόνι Τζέιμς Ντίο]]** - *φωνητικά*
* **Νταγκ Όλντρικ** - *κιθάρα*
* **[[Ρούντι Σάρζο]]** - *μπάσο*
* **Σκοτ Γουόρεν** - *πλήκτρα*
* **[[Σάιμον Ράιτ]]** - *τύμπανα*

## Πηγές
* Allmusic review
* Sputnik Music review
* Encyclopaedia Metallum review

Κατηγορία:Δισκογραφία των Dio
Κατηγορία:Άλμπουμ του 2006
Καλλιόπη Μπουρδάρα (βουλευτής ΠΑΣΟΚ)

Η **Καλλιόπη Μπουρδάρα** του Γεωργίου (Αθήνα, 1935 - 1 Δεκεμβρίου 1996) ήταν Ελληνίδα κοινωνιολόγος και πολιτικός που χρημάτισε βουλευτής του ΠΑΣΟΚ την περίοδο 1985-89.

## Βιογραφικά στοιχεία
Γεννήθηκε στην Αθήνα το 1935. Ήταν κόρη του βουλευτή Ευρυτανίας της ΕΠΕΚ Γεωργίου Μπουρδάρα.

Σπούδασε Νομικά, Κοινωνιολογία και Ψυχολογία στο Πανεπιστήμιο των Αθηνών και εν συνεχεία έκανε μεταπτυχιακές σπουδές στις ΗΠΑ. Μετά απέκτησε διδακτορικό τίτλο από το London School of Economics. 

Κατά την παραμονή της στο Ηνωμένο Βασίλειο οργανώθηκε στο ΠΑΚ. Αργότερα αποτέλεσε ιδρυτικό μέλος της ΕΓΕ, στο Δ. Σ. της οποίας παρέμεινε έως το θάνατό της (1996). 

Εξελέγη βουλευτής στην εκλογική περιφέρεια της Α΄ Αθηνών με το ΠΑΣΟΚ στις εκλογές που διεξήχθησαν τον Ιούνιο του 1985. Από το 1982 και επί τριετία ήταν πρόεδρος του Εθνικού Οργανισμού Πρόνοιας.

Η Καλλιόπη Μπουρδάρα πέθανε έπειτα από πολύμηνη ασθένεια την 1η Δεκεμβρίου 1996 και κηδεύτηκε στο Πρώτο Νεκροταφείο Αθηνών δύο ημέρες αργότερα. Είχε μία κόρη.

## Παραπομπές


## Εξωτερικοί σύνδεσμοι
* ΓΥΝΑΙΚΕΣ ΣΤΗΝ ΕΛΛΗΝΙΚΗ ΒΟΥΛΗ 1952 ~ 2000 , σελ. 36, , ανάκτηση 23-4-2013.

Κατηγορία:Έλληνες κοινωνιολόγοι
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Μέλη του Πανελλήνιου Απελευθερωτικού Κινήματος
Δόβηρος (αποσαφήνιση)

Με την ονομασία **Δόβηρος** είναι γνωστά:

* Δόβηρος, αρχαία πόλη της Μακεδονίας μεταξύ Ειδομένης (κοντά στη Γευγελή) και Αστραίας (Στρώμνιτσας).
* Δόβηρος (περιοχή), περιοχή πέριξ της πόλης Δοβήρου γύρω από τη λίμνη Δοϊράνη, όπου κατοικούσαν οι Δόβηρες.

## Δείτε επίσης
* Δόβηρες
* λίμνη Δοϊράνη
* Παλαιά Δοϊράνη
* Στενά της Δοβήρου
Dio at Donington UK: Live 1983 & 1987

**Dio at Donington UK: Live 1983 & 1987** είναι ο τίτλος του διπλού, ζωντανά ηχογραφημένου δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε το Νοέμβριο του 2010 μέσω της δισκογραφικής εταιρείας "Niji Entertainment Group".

Το πρώτο μέρος της συγκεκριμένης κυκλοφορίας περιλαμβάνει την εμφάνιση του συγκροτήματος στο φεστιβάλ "Monsters of Rock" του 1983, κατά τη διάρκεια της περιοδείας για την προώθηση του δίσκου "*[[Holy Diver]]*".

Στο δεύτερο CD του "*Dio at Donington UK: Live 1983 & 1987*" βρίσκονται οι ηχογραφήσεις από το ίδιο φεστιβάλ, τέσσερα χρόνια αργότερα, όπου οι Dio εμφανίστηκαν σαν δεύτερο όνομα, κάτω μόνο από τους Bon Jovi.

Αυτό ήταν το πρώτο άλμπουμ του συγκροτήματος το οποίο ανέβηκε στη λίστα με τα πρώτα εκατό άλμπουμ των αμερικανικών τσαρτ μετά το "*[[Lock Up the Wolves]]*" του 1990.

## Τραγούδια
***CD 1, 1983***
1. **Stand Up and Shout** *(Dio, Bain)* - 3:49
2. **Straight Through the Heart** *(Dio, Bain)* - 4:49
3. **Children of the Sea** *(Dio, Butler, Iommi, Ward)* - 6:15
4. **Rainbow in the Dark** *(Dio, Campbell, Bain, Appice)* - 4:48
5. **Holy Diver** *(Dio)* - 5:08
6. **Drum solo** *(Appice)* - 0:41
7. **Stargazer** *(Blackmore, Dio)* - 1:42
8. **Guitar solo** *(Campbell)* - 1:38
9. **Heaven and Hell** *(Dio, Butler, Iommi, Ward)* - 11:05
10. **Man on the Silver Mountain** *(Blackmore, Dio)* - 3:32
11. **Starstruck** *(Blackmore, Dio)* - 0:46
12. **Man on the Silver Mountain (reprise)** *(Blackmore, Dio)* - 2:29

***CD 2, 1987***
1. **Dream Evil** *(Dio, Goldy)* - 4:56
2. **Neon Knights** *(Dio, Butler, Iommi, Ward)* - 4:43
3. **Naked in the Rain** *(Dio)* - 7:28
4. **Rock 'n' Roll Children** *(Dio)* - 2:46
5. **Long Live Rock and Roll** *(Blackmore, Dio)* - 4:39
6. **The Last in Line** *(Dio, Campbell, Bain)* - 4:12
7. **Children of the Sea** *(Dio, Butler, Iommi, Ward)* - 1:22
8. **Holy Diver** *(Dio)* - 1:27
9. **Heaven and Hell** *(Dio, Butler, Iommi, Ward)* - 3:18
10. **Man on the Silver Mountain** *(Blackmore, Dio)* - 4:28
11. **All the Fools Sailed Away** *(Dio, Goldy)* - 4:23
12. **The Last in Line (reprise)** *(Dio, Campbell, Bain)* - 1:11
13. **Rainbow in the Dark** *(Dio, Campbell, Bain, Appice)* - 5:11

## Θέσεις τσαρτ
***Dio at Donington UK: Live 1983 & 1987*** *(άλμπουμ)*

***Επίσημη κυκλοφορία: [[9 Νοεμβρίου]] [[2010]]***

## Μέλη των Dio
Η σύνθεση του συγκροτήματος κατά τις ηχογραφήσεις του "***Dio at Donington UK: Live 1983 & 1987***" είχε την εξής μορφή:

* **[[Ρόνι Τζέιμς Ντίο]]** - *φωνητικά*
* **[[Βίβιαν Κάμπελ]]** - *κιθάρα*
* **Γκρεγκ Γκόλντι** - *κιθάρα*
* **[[Τζίμι Μπέην]]** - *μπάσο*
* **Κλωντ Σνελ** - *πλήκτρα*
* **[[Βίνι Άπις]]** - *τύμπανα*

## Πηγές
* Dio at Donington UK: Live 1983 & 1987 - Dio | Songs, Reviews, Credits | AllMusic
* Dio at Donington UK: Live 1983 & 1987 - The Metal Archives
* Dio At Donington Uk: Live 1983 & 1987 by Dio - Music Charts
* ULTRATOP
* Die aktuellsten Charts für Deutschland - by media control

Κατηγορία:Δισκογραφία των Dio
Κατηγορία:Άλμπουμ του 2010
Νέμεσις (μυθιστόρημα της Αγκάθα Κρίστι)

Το βιβλίο ***Νέμεσις*** είναι αστυνομικό μυθιστόρημα της Άγκαθα Κρίστι (1890-1976) και πρωτοδημοσιεύτηκε στο Ηνωμένο Βασίλειο από τον εκδοτικό οίκο *Collins Crime Club * τον Νοέμβριο του 1971 και στις ΗΠΑ από την *Dodd, Mead and Company* αργότερα το ίδιο έτος. Η βρετανική έκδοση πωλείτο για 1,50 £ και η αμερικανική έκδοση 6.95 $. Ήταν το τελευταίο μυθιστόρημα που έγραφε με ηρωίδα τη Μις Μαρπλ, αν και το *Ρετρό στην ομίχλη* ήταν το τελευταίο δημοσιευμένο μυθιστόρημά της.

Η Μις Μαρπλ συναντά για πρώτη φορά τον Τζέισον Ραφάιελς στο βιβλίο *Το Σπίτι με τους Ιβίσκους*, όπου λύνουν ένα μυστήριο. Η Μις Μαρπλ λαμβάνει μηνύματά του, που φέρεται να έστειλε μετά θάνατον, ξετυλίγοντας με αυτόν τον τρόπο την πλοκή αυτού του μυθιστορήματος. 

## Πλοκή
Η Μις Μαρπλ απολαμβάνει μια ήρεμη ανιαρή ζωή στο σπίτι της, στο Σεντ Μαίρη Μιντ, βόρεια του Λονδίνου. Διαβάζοντας τους Times, πληροφορείται τον αναπάντεχο θάνατο ενός φίλου της, του πάμπλουτου, οξύθυμου Τζέισον Ραφάιελς, που τον γνώρισε πριν ένα χρόνο στην κρουαζιέρα της στην Καραϊβική, όπου είχαν ενώσει τις δυνάμεις τους ενάντια σε έναν δολοφόνο. Αμέσως, λαμβάνει ένα τηλεφώνημα από ένα δικηγορικό γραφείο όπου την πληροφορούν ότι ο κος Ραφάιελς της άφησε ένα κληροδότημα, 20.000 λιρών. Όμως, η προϋπόθεση για να λάβει αυτά τα χρήματα είναι να εξιχνιάσει ένα έγκλημα. Η Μις Μαρπλ βρίσκεται σε αδιέξοδο και είναι έτοιμη να τα παρατήσει, όταν λαμβάνει μια επιστολή από τον νεκρό, ο οποίος της προσφέρει ένα ταξίδι στην Αγγλία. Ξεκινά πηγαίνοντας στην ξενάγηση που της είχε κανονίσει ο αποθανών σε διάσημα σπίτια και κήπους στην Αγγλία. Στην περιήγηση υπάρχουν ακόμα δεκατέσσερα άτομα. Τελικά, μένοντας δύο βράδια με τρεις αδελφές σε ένα παρακμασμένο βικτωριανό αρχοντικό καταλαβαίνει την βαθύτερη φύση του εγκλήματος και ύστερα από τον θάνατο της Μις Ελίζαμπεθ Τεμπλ αναλαμβάνει δράση. Στο τέλος, βρίσκεται αντιμέτωπη με μια συγκλονιστική αποκάλυψη.

## Παραπομπές

## Εξωτερικοί σύνδεσμοι
*''Νέμεσις'' ο επίσημος ιστότοπος της Αγκάθα Κρίστι
*
*
*Ανάλυση του μυθιστορήματος από τον A.N Wilson στην εφημερίδα *The Daily Telegraph*

Κατηγορία:Μυθιστορήματα της Αγκάθα Κρίστι
Κατηγορία:Μυθιστορήματα του 1971
The Very Beast of Dio

**The Very Beast of Dio** είναι ο τίτλος της συλλογής τραγουδιών του αμερικανικού χέβι μέταλ συγκροτήματος Dio, η οποία κυκλοφόρησε το Οκτώβριο του 2000 μέσω της δισκογραφικής εταιρείας "WEA Records".

Στη συλλογή περιλαμβάνονται τραγούδια από τα πρώτα έξι στούντιο άλμπουμ του συγκροτήματος τα οποία κυκλοφόρησαν από το 1983 μέχρι το 1993.

Η συγκεκριμένη κυκλοφορία βραβεύθηκε ως χρυσός δίσκος στις Ηνωμένες Πολιτείες από την "RIAA" για πωλήσεις οι οποίες ξεπέρασαν το μισό εκατομμύριο αντίτυπα.

## Τραγούδια
1. **Stand Up and Shout** *(Dio, Bain)* - 3:19
2. **Holy Diver** *(Dio)* - 5:54
3. **Rainbow in the Dark** *(Dio, Campbell, Bain, Appice)* - 4:16
4. **Straight Through the Heart** *(Dio, Bain)* - 4:36
5. **We Rock** *(Dio)* - 4:35
6. **The Last in Line** *(Dio, Bain, Campbell)* - 5:47
7. **Mystery** *(Dio, Bain)* - 3:58
8. **King of Rock 'n' Roll** *(Dio. Campbell, Bain, Appice)* - 3:52
9. **Sacred Heart** *(Dio, Campbell, Bain, Appice)* - 6:28
10. **Hungry for Heaven** *(Dio, Bain)* - 4:11
11. **Rock 'n' Roll Children** *(Dio)* - 4:32
12. **Man on the Silver Mountain (Live)** *(Blackmore, Dio)* - 2:29
13. **Dream Evil** *(Dio, Goldie)* - 4:29
14. **I Could Have Been a Dreamer** *(Dio, Goldy)* - 4:44
15. **Lock Up the Wolves** *(Dio, Bain, Robertson)* - 8:34
16. **Strange Highways** *(Dio, Appice, Grijalva, Pilson)* - 6:54

## Βραβεία
***The Very Beast of Dio*** *(άλμπουμ)*

* Ηνωμένες Πολιτείες (*RIAA Certification*): Χρυσός

## Μέλη των Dio
Οι μουσικοί οι οποίοι συμμετείχαν στις ηχογραφήσεις των τραγουδιών που συμπεριλαμβάνονται στο "***The Very Beast of Dio*** είναι οι εξής:

* **[[Ρόνι Τζέιμς Ντίο]]** - *φωνητικά*
* **[[Βίβιαν Κάμπελ]]** - *κιθάρα*
* **Γκρεγκ Γκόλντι** - *κιθάρα*
* **Ρόουαν Ρόμπερτσον** - *κιθάρα*
* **Τρέισι Τζι** - *κιθάρα*
* **Κλωντ Σνελ** - *πλήκτρα*
* **[[Γιενς Γιόχανσον]]** - *πλήκτρα*
* **[[Τζίμι Μπέην]]** - *μπάσο*
* **Τέντι Κουκ** - *μπάσο*
* **Τζεφ Πίλσον** - *μπάσο*, *πλήκτρα*
* **[[Βίνι Άπις]]** - *τύμπανα*
* **[[Σάιμον Ράιτ]]** - *τύμπανα*

## Πηγές
* The Very Beast of Dio - Dio | Songs, Reviews, Credits | AllMusic
* Dio - The Very Beast Of - Encyclopaedia Metallum: The Metal Archives
* Gold & Platinum - RIAA

Κατηγορία:Δισκογραφία των Dio
Κατηγορία:Άλμπουμ του 2000
Ιωάννης Κατσαδήμας

Ο **Ιωάννης Κατσαδήμας** (Άρτα, 1910 - Αθήνα, 11 Νοεμβρίου 2011) ήταν Έλληνας αξιωματικός του στρατού ξηράς και προερχόταν από το όπλο του Ιππικού-Τεθωρακισμένων. Έλαβε μέρος σε πολλές μάχες του Ελληνικού Στρατού και χρημάτισε υπουργός στις κυβερνήσεις του Κωνσταντίνου Καραμανλή μετά το 1974 και υπουργός Δημοσίας Τάξεως το 1981.

Εισήλθε στη Σχολή Ευελπίδων το 1928 και αποφοίτησε το 1932. Πήρε μέρος στον ελληνο-ιταλικό πόλεμο. Την περίοδο της κατοχής ανέπτυξε αντιστασιακή δράση αφού προσχώρησε στον ΕΔΕΣ, αρχικά ως μέλος ομάδας που αναλάμβανε να κάνει σαμποτάζ και στη συνέχεια ως διοικητής τάγματος του 3/40 Συντάγματος. Τον Αύγουστο του 1944 έλαβε μέρος στη μάχη της Μενίνας εναντίον των Γερμανών.

Την περίοδο πριν από τη δικτατορία είχε ανέλθει στον βαθμό του αντιστράτηγου και ήταν διοικητής της 1ης Στρατιάς στη Λάρισα, ενώ νωρίτερα από την 1η Στρατιά διετέλεσε διοικητής της Σχολής Εθνικής Άμυνας της 11 Π.Μ. της τεθωρακισμένης Μεραρχίας και του Γ΄ Σώματος Στρατού. Έλαβε μέρος στο ανώτατο στρατιωτικό συμβούλιο της 20ης Απριλίου 1967, δεν κλήθηκε όμως στην παράτυπη σύσκεψη αντιστράτηγων που συγκάλεσε διακριτικά το ίδιο απόγευμα ο αρχηγός του Γενικού Επιτελείου Στρατού Γρηγόρης Σπαντιδάκης, όπου εξετάστηκε το να επέμβει ο στρατός τα ξημερώματα της Μεγάλης Τρίτης, 25 Απριλίου και το ενδεχόμενο έγκρισης από τον Βασιλιά Κωνσταντίνο. Το ίδιο βράδυ, όταν τελικά εκδηλώθηκε το πραξικόπημα των συνταγματαρχών, συνελήφθη και οδηγήθηκε στο Πεντάγωνο. Αρνήθηκε να συνεργαστεί με το νέο καθεστώς και αποστρατεύτηκε.

Έπειτα από τη Μεταπολίτευση ανέλαβε υφυπουργός Εθνικής Άμυνας στην κυβέρνηση εθνικής ενότητας και στην εκλεγμένη κυβέρνηση του Καραμανλή από τις 28 Αυγούστου 1974 ως τις 10 Σεπτεμβρίου 1976. Χρημάτισε επίσης υφυπουργός Εθνικής Άμυνας στην κυβέρνηση Καραμανλή από τις 28 Νοεμβρίου 1977 ως τις 10 Μαΐου 1980 και υπηρεσιακός υπουργός Δημοσίας Τάξεως στην κυβέρνηση του Γεωργίου Ράλλη από τις 17 Σεπτεμβρίου ως τις 21 Οκτωβρίου 1981.

Πέθανε σε ηλικία 101 ετών τον Νοέμβριο του 2011 στην Αθήνα και κηδεύτηκε με δημόσια δαπάνη στη συνοικία Παπάγου.

## Παραπομπές


Κατηγορία:Έλληνες αξιωματικοί του ιππικού
Κατηγορία:Μέλη του ΕΔΕΣ
Κατηγορία:Μέλη των Εθνικών Ομάδων Ελλήνων Ανταρτών
Κατηγορία:Έλληνες υπουργοί Δημοσίας Τάξεως
Κατηγορία:Έλληνες υφυπουργοί Εθνικής Άμυνας
Κατηγορία:Αιωνόβιοι
Κατηγορία:Έλληνες αξιωματικοί των τεθωρακισμένων
The Very Beast of Dio Vol. 2

**The Very Beast of Dio Volume 2** είναι ο τίτλος της συλλογής τραγουδιών του αμερικανικού χέβι μέταλ συγκροτήματος Dio, η οποία κυκλοφόρησε το Οκτώβριο του 2012 μέσω της δισκογραφικής εταιρείας "Niji Entertainment Group".

Στη συλλογή περιλαμβάνονται τραγούδια από τα τέσσερα τελευταία στούντιο άλμπουμ του συγκροτήματος τα οποία κυκλοφόρησαν από το 1996 μέχρι το 2004, όπως και το τραγούδι "*Electra*" το οποίο προοριζόταν για το δίσκο "*Magica II & III*", του οποίου η κυκλοφορία δεν πραγματοποιήθηκε, λόγω του θανάτου του ηγέτη του συγκροτήματος, Ρόνι Τζέιμς Ντίο.

## Τραγούδια
1. **Killing the Dragon** *(Dio, Bain)* - 4:25
2. **Push** *(Dio, Bain, Goldy)* - 4:08
3. **The Eyes** *(Dio, Goldy)* - 6:27
4. **Along Comes a Spider** *(Dio, Bain, Aldrich)* - 3:32
5. **Better in the Dark** *(Dio, Bain)* - 3:43
6. **Fever Dreams** *(Dio)* - 4:37
7. **Black** *(Dio, Appice, Grijalva, Pilson)* - 3:06
8. **Feed my Head** *(Dio, Goldy)* - 5:39
9. **Shivers** *(Dio, Goldy)* - 4:15
10. **Hunter of the Heart** *(Dio, Grijalva, Appice)* - 5:15
11. **One More for the Road** *(Dio, Goldy)* - 3:18
12. **Lord of the Last Day** *(Dio)* - 4:04
13. **Electra** *(Dio)* - 6:26
14. **As Long as It's Not About Love** *(Dio, Goldy)* - 6:04
15. **This Is Your Life** *(Dio, Grijalva)* - 3:18
16. **Metal Will Never Die** - 5:20
17. **The Prisoner of Paradise** *(Dio, Goldy)* - 4:01

## Θέσεις τσαρτ
***The Very Beast of Dio Vol.2*** *(άλμπουμ)*

***Επίσημη κυκλοφορία: [[9 Οκτωβρίου]] [[2012]]***

## Μέλη των Dio
Οι μουσικοί οι οποίοι συμμετείχαν στις ηχογραφήσεις των τραγουδιών που συμπεριλαμβάνονται στο "***The Very Beast of Dio Vol.2*** είναι οι εξής:

* **[[Ρόνι Τζέιμς Ντίο]]** - *φωνητικά*
* **Γκρεγκ Γκόλντι** - *κιθάρα*
* **Νταγκ Όλντρικ** - *κιθάρα*
* **Τρέισι Τζι** - *κιθάρα*
* **Σκοτ Γουόρεν** - *πλήκτρα*
* **[[Τζίμι Μπέην]]** - *μπάσο*
* **Λάρι Ντένισον** - *μπάσο*
* **Τζεφ Πίλσον** - *μπάσο*
* **[[Βίνι Άπις]]** - *τύμπανα*
* **[[Σάιμον Ράιτ]]** - *τύμπανα*

## Πηγές
* The Very Beast of Dio, Vol. 2 - Dio | Songs, Reviews, Credits | AllMusic
* Dio - The Very Beast of Dio Vol. 2 - Encyclopaedia Metallum
* DIO: The Very Beast Of Dio Chart Positions Revealed; More DIO DISCIPLES US Dates Confirmed
* Ultratop

Κατηγορία:Δισκογραφία των Dio
Κατηγορία:Άλμπουμ του 2012
Οικογένεια Μπους

Η **Οικογένεια Μπους** είναι μια επιφανής οικογένεια των Ηνωμένων Πολιτειών Αμερικής που διακρίθηκε στους τομείς της πολιτικής, της δημοσιογραφίας, του αθλητισμού, της διασκέδασης και της επιχειρηματικότητας με αρχικά μέλη τον Obadiah Bush και την Χάριετ Σμιθ.

Περισσότερο γνωστή για την ενασχόλησή της με την πολιτική, και οι τέσσερις γενιές της οικογένειας έχουν αναλάβει εθνικά και κρατικά γραφεία, συμπεριλαμβανομένων τον γερουσιαστή των ΗΠΑ Πρέσκοτ Μπους, τον κυβερνήτη Τζεμπ Μπους και τους δυο προέδρους των ΗΠΑ, τον Τζορτζ Μπους (που υπηρέτησε επίσης και ως αντιπρόεδρος) κι τον Τζορτζ Μπους τζούνιορ (που υπηρέτησε κι ως κυβερνήτης). Άλλα μέλη της οικογένειας περιλαμβάνουν τον διοικητικό σύμβουλο της NFL Τζόε Έλλις και δυο γνωστές τηλεοπτικές προσωπικότητες, τον Μπίλυ Μπους και την Τζένα Μπους Χάγκερ.

Ο Πήτερ Σβάιτζερ, βιογράφος της οικογένειας, έχει περιγράψει τους Μπους ως "την πιο επιτυχημένη πολιτική δυναστεία στην αμερικανική ιστορία". Σύμφωνα με ορισμένες διαδικτυακές πηγές, η οικογένεια Μπους έχει κατά βάση αγγλική και γερμανική καταγωγή. Η ευρωπαϊκή καταγωγή της οικογένειας Μπους ξεκινά τον 17ο αιώνα, με τον Σάμιουελ Μπους να είναι ο πρώτος πρόγονος που γεννήθηκε στις ΗΠΑ το 1647.

## Επιπλέον ανάγνωση
* *American Dynasty: Aristocracy, Fortune, and the Politics of Deceit in the House of Bush* (2004), Kevin Phillips. 
* *The Bushes: Portrait of a Dynasty*, Peter Schweizer

## Εξωτερικοί σύνδεσμοι

*Victory restores Bush dynasty to Washington from CNN
*The Bush dynasty parties on from the *[[St. Petersburg Times]]*

*
Κωνσταντίνος Φρόντζος

Ο **Κωνσταντίνος Φρόντζος** (Πυρσόγιαννη Ιωαννίνων, 1904 – Ιωάννινα, 24 Δεκεμβρίου 1986) ήταν Έλληνας δικηγόρος και πολιτικός από την Ήπειρο. Διετέλεσε βουλευτής και δήμαρχος Ιωαννίνων.
## Βιογραφία
Ολοκλήρωσε τη δευτεροβάθμια εκπαίδευση στη Φλώρινα. Σπούδασε Νομικά στο πανεπιστήμιο των Αθηνών  (πτυχιούχος το 1930) και εξάσκησε το επάγγελμα του δικηγόρου στα Γιάννενα. Κατήλθε στον πολιτικό στίβο το 1931 με το Κόμμα Φιλελευθέρων. Στις εκλογές του 1946 πήρε 620 ψήφους και δεν κατάφερε να εκλεγεί. Εξελέγη για πρώτη φορά βουλευτής στις εκλογές του 1956 με την ΕΡΕ με 3.135 ψήφους. Ο Φρόντζος επανεξελέγη το 1958 με την ΕΡΕ και στις εκλογές του 1961 με το ίδιο κόμμα με 8.713 σταυρούς.

Εξελέγη δήμαρχος Ιωαννίνων στις δημοτικές εκλογές που διεξήχθησαν το 1978 και υπηρέτησε ως τις 30 Ιανουαρίου 1980, οπότε παραιτήθηκε για λόγους υγείας. Χρημάτισε πρόεδρος του τμήματος Ιωαννίνων του Ελληνικού Ερυθρού Σταυρού και από το 1955 ως το θάνατό του ήταν πρόεδρος της Εταιρείας Ηπειρωτικών Μελετών.

Πέθανε την παραμονή των Χριστουγέννων του 1986.

Εκτός από την πολιτική του δράση, ήταν επίσης συλλέκτης και ασχολήθηκε με τη λαογραφία. To όνομά του δόθηκε στο Λαογραφικό Μουσείο Ηπειρωτικής Λαϊκής Τέχνης.
## Παραπομπές


Κατηγορία:Δήμαρχοι Ιωαννίνων
Κατηγορία:Βουλευτές Ιωαννίνων
Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το κόμμα των Φιλελευθέρων
Πρωτάθλημα Ελλάδας πετοσφαίρισης παίδων

Το **πρωτάθλημα Ελλάδας πετοσφαίρισης παίδων**, διεξάγεται κάθε χρόνο από την Ελληνική Ομοσπονδία Πετοσφαίρισης. Διεξήχθη για πρώτη φορά τη σεζόν 1983-1984 με πρωταθλητή τον Άρη Νίκαιας. Τους περισσότερους τίτλους (11) έχει κατακτήσει ο Ηρακλής Θεσσαλονίκης. Στην πρόσφατη διοργάνωση για το 2025, πρωταθλητής αναδείχθηκε ο 22x22εσ Π.Α.Ο.Κ. στο Final 4 που έγινε στο Βόλο.

## Τρόπος διεξαγωγής
Οι ομάδες παίδων αγωνίζονται στα πρωταθλήματα των:
*Ένωση Σωματείων Πετοσφαίρισης Αθήνας-Ανατολικής Αττικής (ΕΣΠΑΑΑ) 
*Ένωση Σωματείων Πετοσφαίρισης Δυτικής Αττικής (ΕΣΠΕΔΑ) 
*Ένωση Σωματείων Πετοσφαίρισης Θεσσαλονίκης, (ΕΠΕΣ Θεσσαλονίκης) 
*Ένωση Σωματείων Πετοσφαίρισης Θράκης/Ανατολικής Μακεδονίας (ΕΣΠΕ Θράκης/Ανατολικής Μακεδονίας) 
*Ένωση Σωματείων Πετοσφαίρισης Μακεδονίας (ΕΣΠΕ Μακεδονίας)
*Ένωση Σωματείων Πετοσφαίρισης Δυτικής Ελλάδας (ΕΣΠΕ Δυτικής Ελλάδας) 
*Ένωση Σωματείων Πετοσφαίρισης Κεντρικής Ελλάδας (ΕΣΠΕ Κεντρικής Ελλάδας)
*Ένωση Σωματείων Πετοσφαίρισης Πελοποννήσου (ΕΣΠΕ Πελοποννήσου) 
*Ένωση Σωματείων Πετοσφαίρισης Κρήτης (ΕΣΠΕ Κρήτης)
*Ζ’ Περιφέρειας. 

Οι πρωταθλήτριες ή και οι δευτεραθλήτριες ομάδες των ενώσεων αυτών αγωνίζονται μεταξύ τους στη Β' φάση του πρωταθλήματος. Στην προημιτελική φάση συμμετέχουν 16 ομάδες σε 4 ομίλους. Στους ομίλους Α και Β καθώς και στους ομίλους Γ και Δ, οι ομάδες θα τοποθετηθούν με κλήρωση, με τον περιορισμό ότι στις περιπτώσεις που προκρίνεται ο 1ος και 2ος από την ίδια Ένωση δεν θα τοποθετούνται στον ίδιο όμιλο. Σε κάθε έναν από τους τέσσερις ομίλους θα διεξαχθεί τουρνουά ενός γύρου (ένας προς όλους) με βαθμολογία και θα προκριθούν στην ημιτελική Φάση οι ομάδες που θα καταλάβουν την 1η και 2η θέση σε κάθε όμιλο. Οι οκτώ ομάδες που προκρίνονται από την προημιτελική φάση σχηματίζουν 4 ζευγάρια. Οι νικητές των αγώνων από κάθε ζευγάρι προκρίνονται στην τελική φάση, όπου αγωνίζονται μεταξύ τους σε τουρνουά ενός γύρου (ένας προς όλους) με βαθμολογία.

## Πρωταθλήτριες

## Σύνολο τίτλων

## Παραπομπές


## Πηγές
* Πρωταθλητές Παίδων Επίσημος ιστότοπος ΕΟΠΕ.
* Πανελλήνιο Πρωτάθλημα Παίδων 
* Αήττητος πρωταθλητής ο Εθνικός 
* Αήττητος πρωταθλητής ο Εθνικός
* Ο Έβρος ξαναγεννιέται 

Κατηγορία:Πετοσφαίριση στην Ελλάδα
Πετοσφαίριση